proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 30 de abril de 2007 pola que se regula a adscrición de forma temporal, en comisión de servizos e por petición da interesada ou interesado, dos funcionarios dos corpos docentes en centros dependentes da Consellería de Educación e Ordenación Universitaria, en atención a situacións persoais especiais por motivos de saúde.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 11/05/2007

Advertido erro na devandita orde, publicada no Diario Oficial de Galicia nº 89, do 9 de maio de 2007, cómpre efectuar a oportuna corrección:
Na páxina 7.405, no artigo 3º, onde di: «Poderán solicitar... en servizo activo dos corpos...»; debe dicir: «Poderán solicitar... en servizo activo ou en excedencia por coidado de familiar dos corpos...».
ORDE do 8 de maio de 2007 de modificación da do 26 de marzo pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada pola organización sindical OŽMEGA, os días 28, 29 e 30 de marzo de 2007 e 11, 12, 13, 18, 19, 20, 25, 26 e 27 de abril de 2007, e que a partir deste día transformarase en folga indefinida, que lle afectará ao persoal facultativo non propietario que presta servizos nas institucións sanitarias de atención especializada do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 10/05/2007

No Diario Oficial de Galicia do 28 de marzo de 2007 (DOG nº 62), foi publicada a orde pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada pola organización sindical OŽMEGA, os días 28, 29 e 30 de marzo de 2007 e 11, 12, 13, 18, 19, 20, 25, 26 e 27 de abril de 2007, das 0.00 ás 24.00 horas, e que a partir deste día transformarase en folga indefinida, que afecta o persoal facultativo non propietario que presta servizos nas institucións sanitarias de atención especializada do Servizo Galego de Saúde.
No anexo da Orde do 26 de marzo de 2007 figura o cadro de efectivos destinados polo Complexo Hospitalario Universitario de Santiago de Compostela para a realización dos servizos mínimos, unicamente para gardas e urxencias.
Unha vez transformada a folga en indefinida, para poder manter unha axeitada cobertura dos servizos esenciais de asistencia sanitaria, o Complexo Hospitalario Universitario de Santiago de Compostela, motivadamente, considera necesario manter os anteriores e engadir os seguintes efectivos:
-1 efectivo por día laborable no Hospital de Día Oncohematolóxico.
-1 efectivo por día laborable no Servizo de Radioterapia.
-A extensión das gardas de sábado para a fixación de servizos mínimos para as mañás do sábado.
Outorgada audiencia ao comité de folga,
DISPOÑO:
Artigo 1º
No cadro correspondente aos servizos mínimos do Complexo Hospitalario Universitario de Santiago de Compostela, no anexo á Orde do 26 de marzo de 2007 (DOG nº 62, do 28 de marzo) debe engadirse:
-1 efectivo por día laborable no Hospital de Día Oncohematolóxico.
-1 efectivo por día laborable no Servizo de Radioterapia.
Artigo 2º
En todo o demais mantéñense os termos contidos na citada orde.
Disposición derradeira
Esta modificación da orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de maio de 2007.
María José Rubio Vidal
Conselleira de Sanidade
RESOLUCIÓN do 12 de abril de 2007 pola que se ordena a publicación do acordo do Consello da Xunta de Galicia do 29 de marzo de 2007 polo que se declara festa de Galicia de interese turístico na provincia de Lugo o Festival Internacional do Emigrante, que se celebra en San Miguel de Reinante. (Barreiros-Lugo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/05/2007

O Consello da Xunta de Galicia, na súa reunión do día vinte e nove de marzo de dous mil sete, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Lugo o Festival Internacional do Emigrante de Barreiros, que se celebra o primeiro sábado de agosto, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 12 de abril de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 30 de abril de 2007 pola que se convoca a selección e renovación de plans de autoavaliación e mellora da calidade de educación en centros educativos para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/05/2007

Advertidos os erros na Orde do 30 de abril de 2007, publicada no DOG nº 91, do 11 de maio de 2007, cómpre realizar a seguinte corrección:
Na páxina 7.666, no encabezamento do anexo III, onde di: «CERTIFICADO DE APROBACIÓN EN CLAUSTRO», debe dicir: «CERTIFICADO DE APROBACIÓN EN CONSELLO ESCOLAR».
Ver referencia pdf "09200D005P015.PDF"
RESOLUCIÓN do 2 de maio de 2007, da Dirección Xeral de Ordenación e Innovación Educativa, pola que se fai pública a proposta de selección dos alumnos desta comunidade autónoma que participarán na actividade de Aulas da Natureza no ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/05/2007

Por Orde do 31 de xaneiro de 2007 (DOG do 28 de febreiro), a Consellería de Educación e Ordenación Universitaria convocou axudas para a realización de actividades de aulas da natureza durante o ano 2007.
Efectuada a valoración de solicitudes polas comisións provinciais previstas no punto 4.3 da devandita orde, e conforme a proposta conxunta da comisión constituída con tal fin nesta dirección xeral, e en función das atribucións que me foron conferidas pola orde de referencia.
RESOLVO:
Propoñer a selección de alumnos para participar na actividade de aulas da natureza que se sinala no anexo que se xunta a esta resolución.
Santiago de Compostela, 2 de maio de 2007.
Mª José Pérez Mariño
Directora xeral de Ordenación e Innovación
Educativa
RESOLUCIÓN do 12 de abril de 2007 pola que se ordena a publicación do acordo do Consello da Xunta de Galicia do 29 de marzo de 2007 polo que se declara festa de Galicia de interese turístico na provincia da Coruña a Romaría de San Ramón de Bealo, que se celebra en Boiro.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/05/2007

O Consello da Xunta de Galicia, na súa reunión do día vinte e nove de marzo de dous mil sete, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia da Coruña a Romaría de San Ramón de Bealo, que se celebra en Boiro, o 31 de agosto, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 12 de abril de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 11 de maio de 2007 pola que se convoca e regula o programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso escolar 2007/2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/05/2007

Advertido erro na devandita orde, publicada no DOG nº 96 do luns, 21 de maio de 2007, cómpre facer a seguinte corrección:
Na páxina 8.324, elimínanse os anexos I e II e substitúense polos que se publican a seguir:
RESOLUCIÓN do 24 de maio de 2007, da Delegación Provincial de Ourense, pola que se procede á publicación da relación definitiva de nenas/os admitidas/os para o curso 2007/2008 nas escolas infantís 0-3 dependentes da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/05/2007

O 29 de marzo de 2007 publicouse a Orde do 22 de marzo de 2007 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2007/2008.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://www.vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para confirmar a súa praza presentando no centro certificado médico da/o nena/o e o impreso de matrícula debidamente cuberto que se facilitará nos propios centros, así como na páxina web (
http://www.galescolas.net
).
Se non se presentase a devandita documentación no prazo sinalado, terase por decaída a solicitude da praza.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Ourense, 24 de maio de 2007.
Xosé Francisco Ferreiro Abelleira
Delegado provincial de Ourense
RESOLUCIÓN do 24 de maio de 2007, da Delegación Provincial de Pontevedra, pola que se procede á publicación da relación definitiva de nenas/os admitidas/os para o curso 2007/2008 nas escolas infantís 0-3 dependentes da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/05/2007

O 29 de marzo de 2007 publicouse a Orde do 22 de marzo de 2007 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2007/2008.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://www.vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para confirmar a súa praza presentando no centro certificado médico da/o nena/o e o impreso de matrícula debidamente cuberto que se facilitará nos propios centros, así como na páxina web (
http://www.galescolas.net
).
Se non se presentase a devandita documentación no prazo sinalado, terase por decaída a solicitude da praza.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Pontevedra, 24 de maio de 2007.
Francisco Javier Verea Argibay
Delegado provincial de Pontevedra
DECRETO 97/2007, do 10 de maio, polo que se impón a afectación secundaria a favor da Empresa Pública de Obras e Servizos Hidráulicos, adscrita á Consellería de Medio Ambiente e Desenvolvemento Sostible, dunha parcela do dominio público portuario do porto de Cariño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/05/2007

Pola Empresa Pública de Obras e Servizos Hidráulicos, adscrita á Consellería de Medio Ambiente e Desenvolvemento Sostible, solicitouse a iniciación dun expediente de afectación secundaria en dominio público portuario no concello de Cariño coa finalidade de construír e explotar unha estación depuradora de augas residuais.
O expediente de afectación secundaria tramitouse segundo o disposto nos artigos 12 da Lei 3/1985, do 12 de abril, e 31 do Decreto 50/1989, do 9 de marzo, polo que se aproba o seu regulamento.
Con data do 9 de febreiro de 2007 Portos de Galicia manifestou a súa conformidade coa imposición da antedita afectación secundaria.
Na súa virtude, por proposta do conselleiro de Economía e Facenda, logo de deliberación do Consello da Xunta de Galicia, na súa reunión do día dez de maio de dous mil sete,
DISPOÑO:
Artigo 1º
Acórdase a imposición dunha afectación secundaria a favor da Empresa Pública de Obras e Servizos Hidráulicos para a construción e explotación dunha estación depuradora de augas residuais sobre unha parcela de 940 m2 integrada no dominio público portuario do porto de Cariño, de forma trapezoidal, que linda norte e leste, dique de abrigo, oeste, edificacións en ruínas de Comercializadora de Mariscos, S.A. (segundo catastro) e sur, rúa Fraga Iribarne.
Artigo 2º
A concorrencia da antedita afectación respecto do porto de Cariño non altera a adscrición orgánica exixida pola afectación principal, que lle conferirá ao seu titular, Portos de Galicia, as facultades de administración, xestión e conservación, sen prexuízo das competencias que lle correspondan á Empresa Pública de Obras e Servizos Hidráulicos como titular do interese específico determinante da afectación secundaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo todos os trámites necesarios para a efectividade deste decreto.
Santiago de Compostela, dez de maio de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 24 de maio de 2007, da Delegación Provincial da Coruña, pola que se procede á publicación da relación definitiva de nenas/os admitidas/os para o curso 2007/2008 nas escolas infantís 0-3 dependentes da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/05/2007

O 29 de marzo de 2007 publicouse a Orde do 22 de marzo de 2007 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2007/2008.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://www.vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para confirmar a súa praza presentando no centro certificado médico da/o nena/o e o impreso de matrícula debidamente cuberto que se facilitará nos propios centros, así como na páxina web (
http://www.galescolas.net
).
Se non se presentase a devandita documentación no prazo sinalado, terase por decaída a solicitude da praza.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
A Coruña, 24 de maio de 2007.
Mª Tereixa dos Anxos Novo Arrojo
Delegada provincial da Coruña
RESOLUCIÓN do 24 de maio de 2007, da Delegación Provincial de Lugo, pola que se procede á publicación da relación definitiva de nenas/os admitidas/os para o curso 2007/2008 nas escolas infantís 0-3 dependentes da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/05/2007

O 29 de marzo de 2007 publicouse a Orde do 22 de marzo de 2007 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2007/2008.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://www.vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para confirmar a súa praza presentando no centro certificado médico da/o nena/o e o impreso de matrícula debidamente cuberto que se facilitará nos propios centros, así como na páxina web (
http://www.galescolas.net
).
Se non se presentase a devandita documentación no prazo sinalado, terase por decaída a solicitude da praza.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Lugo, 24 de maio de 2007.
Branca Rodríguez Pazos
Delegada provincial de Lugo
CORRECCIÓN de erros.-Decreto 77/2007, do 26 de abril, polo que se nomea delegado provincial de Lugo a Luis Rodríguez Edrosa.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 02/05/2007

Advertido erro no devandito decreto, publicado no DOG número 83, do luns 30 de abril de 2007, cómpre facer a seguinte corrección:
-Na páxina 6.862, onde di: «Decreto 7720077, do 26 de abril», debe dicir: «Decreto 77/2007, do 26 de abril».
RESOLUCIÓN do 12 de abril de 2007 pola que se modifica a do 14 de xullo de 2004, pola que se delega a sinatura da potestade certificante do secretario xeral en determinados órganos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/05/2007

O do 18 de agosto de 2003 publicouse no DOG a resolución da Secretaría Xeral do 14 de xullo de 2003 pola que se delega a sinatura da potestade certificante do secretario xeral en determinados órganos. Esta resolución foi obxecto de modificacións por resolucións do 18 de maio de 2004 (DOG do 1 de junio) 28 de setembro de 2005 (DOG do 16 de outubro) e do 30 de outubro de 2006 (DOG do 13 de noviembre).
O punto sexto da resolución refírese á delegación da potestade certificante en materia de xestión da investigación universitaria nos titulares de determinadas unidades situadas no campus de Santiago de Compostela. Tanto a necesidade de axilización administrativa como a potenciación e incremento de actuación da Oficina da OIT no campus de Lugo determinan unha modificación da resolución en materia de delegación da sinatura da potestade certificante do secretario xeral en determinados órganos engadindo unha nova letra no artigo sexto:
Por todo o anterior, esta secretaría xeral
RESOLVE:
Primeiro.-Modificar o artigo sexto da Resolución do 14 de xullo de 2003 pola que se delega a sinatura da potestade certificante do secretario xeral en determinados órganos, incluíndo o seguinte parágrafo:
«c) Delégase no vicexerente do Campus de Lugo as certificacións relativas aos datos que consten na documentación da Oficina da OIT no Campus de Lugo».
Segundo.-Esta modificación entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de abril de 2007.
Isabel García-Rodeja Gayoso
Secretaria xeral da Universidade de Santiago de Compostela
RESOLUCIÓN do 17 de abril de 2007 pola que se modifica a Resolución do 29 de xullo de 1999, pola que se regula a compulsa e expedición de copias de documentos e a achega de documentos ao procedemento nesta universidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/05/2007

Resolución do 17 de abril de 2007 pola que se modifica a Resolución do 29 de xullo de 1999, pola que se regula a compulsa e expedición de copias de documentos e a achega de documentos ao procedemento na Universidade de Santiago de Compostela (DOG do 31 agosto).
No DOG do 31 de agosto de 1999 publicouse a resolución que regula na USC a compulsa e expedición de copias e a achega de documentos, modificada pola Resolución do 10 de febreiro de 2004 (DOG do 9 de marzo).
A nova estrutura da xerencia e a modificación da denominación de determinados postos na relación de postos de traballo determina a necesidade de modificar a resolución dando unha nova redacción a puntos dos artigos 19 e 20 para adaptalos á nova situación.
Por todo o anterior, esta reitoría
resolve:
Primeiro.-Dar nova redacción ao parágrafo 5 do art. 19 e ao parágrafo 7 do art. 20 da Resolución do 29 de xullo de 1999 pola que se regula a compulsa e expedición de copias de documentos e a achega de documentos ao procedemento na Universidade de Santiago de Compostela substituíndo «xefe de Servizo de Alumnado» por «xefe de Servizo de Xestión Académica».
Segundo.-Dar nova redacción ao parágrafo 5 do art. 20 da Resolución do 29 de xullo de 1999 pola que se regula a compulsa e expedición de copias de documentos e achega de documentos ao procedemento na Universidade de Santiago de Compostela substituíndo «vicexerente do campus de Lugo» por «vicexerentes/as».
Terceiro.-Dar nova redacción ao parágrafo 9 do art. 19 e ao parágrafo 15 do art. 20 da Resolución do 29 de xullo de 1999 pola que se regula a compulsa e expedición de copias de documentos e a achega de documentos ao procedemento na Universidade de Santiago de Compostela substituíndo «xefe de Servizo de Investigación» por «xefe de Unidade de Xestión Económica I+D» e «xefe de Unidade de Produción Científica e Tecnolóxica»
Santiago de Compostela, 17 de abril de 2007.
Senén Barro Ameneiro
Reitor da Universidade de Santiago de Compostela
RESOLUCIÓN do 13 de abril de 2007 pola que se lles dá publicidade aos beneficiarios das axudas para facilitar a implantación dun proxecto empresarial, de novos emprendedores ou de novas iniciativas innovadoras, concedidas ao abeiro das bases reguladoras das axudas para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/05/2007

Mediante Resolución do 1 de marzo de 2006 publicáronse as novas bases reguladoras das axudas do Instituto Galego de Promoción Económica para o Programa Emprendedores (DOG nº 49, do 10 de marzo). As mencionadas bases teñen como obxectivo prioritario fomentar a aparición de empresas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro das ditas bases.
Estas axudas serán financiadas con cargo á aplicación orzamentaria 01.02.E1/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.- Dar publicidade á relación de beneficiarios, que figura como anexo, das axudas para facilitar a implantación dun proxecto empresarial, de novos emprendedores ou de novas iniciativas innovadoras, concedidas ao abeiro das bases reguladoras das axudas do Instituto Galego de Promoción Económica para o Programa Emprendedores durante o primeiro trimestre de 2007.
Santiago de Compostela, 13 de abril de 2007.
José Antonio Delgado Arce
Director xeral do Instituto Galego de Promoción Económica
ACORDO do 27 de abril de 2007 polo que se fai pública a comunicación do director xeral da Compañía Radio Televisión de Galicia do Plan de cobertura de RTG e TVG, S.A. relativo ás eleccións convocadas para o 27 de maio de 2007 (Real decreto 444/2007, do 2 de abril), e que inclúe a previsión de debates e entrevistas.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 02/05/2007

En cumprimento do previsto no parágrafo segundo da norma sexta da instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia da comunicación do director xeral da Compañía Radio Televisión de Galicia do Plan de cobertura de RTG e TVG, S.A. relativo ás eleccións convocadas para o 27 de maio de 2007 (Real decreto 444/2007, do 2 de abril), e que inclúe a previsión de debates e entrevistas.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta xunta electoral provincial, sita no edificio da Audiencia Provincial, primeiro andar; rúa Capitán Juan Varela, s/n desta cidade da Coruña, no prazo preclusivo dun día desde a publicación deste acordo, e formular os recursos que consideren pertinentes.
A Coruña, 27 de abril de 2007.
Manuel Ferreiro González
Secretario da Xunta Electoral Provincial da Coruña
RESOLUCIÓN do 13 de abril de 2007 pola que se lles dá publicidade aos beneficiarios das axudas concedidas ao abeiro do convenio de apoio financeiro 2004-2006 ás pequenas e medianas empresas que superen os 300.506,05 euros de investimento subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/05/2007

Mediante Resolución do 27 de xaneiro de 2004 publicouse o convenio de apoio financeiro 2004-2006 ás pequenas e medianas empresas subscrito entre o Instituto Galego de Promoción Económica e as entidades financeiras (DOG nº 20, do 30 de xaneiro de 2004). Este convenio ten por obxecto definir os termos de colaboración entre a entidade financeira e o Igape coa finalidade de establecer liñas de financiamento subsidiado para as pequenas e medianas empresas.
A cláusula 9.9 do dito convenio establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.506,05 euros de investimento subvencionable.
Estas axudas serán financiadas con cargo á aplicación orzamentaria 02.01.E5/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.- Dar publicidade á relación de beneficiarios, que figura como anexo, das axudas concedidas ao abeiro do convenio de apoio financeiro 2004-2006 ás pequenas e medianas empresas que superen os 300.506,05 euros de investimento subvencionable, durante o primeiro trimestre de 2007.
Santiago de Compostela, 13 de abril de 2007.
José Antonio Delgado Arce
Director xeral do Instituto Galego de Promoción Económica
Ver referencia pdf "08400D015P041.PDF"
Ver referencia pdf "08400D015P041.PDF"
CORRECCIÓN de erros.-Orde do 17 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións destinadas a entidades de dereito público e privado, sen ánimo de lucro, con excepción das administracións públicas territoriais, para promover actuacións de difusión e formación relacionadas co desenvolvemento da sociedade da información na Comunidade Autónoma de Galicia, e se procede á súa convocatoria para 2007 (código procedemento IN521C).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 02/05/2007

Advertidos erros na orde de referencia, publicada no DOG nº 79, do 24 de abril de 2007, cómpre realizar as seguintes correccións:
Na páxina 6.628, segunda columna, número 2.2 onde di: «Documentación xurídico-administrativa da empresa solicitante (orixinal e copia compulsada) que deberá estar en vigor»; debe dicir: «Documentación xurídico-administrativa da empresa solicitante (orixinal ou copia compulsada) que deberá estar en vigor».
Na páxina6.629, primeira columna, número 2.4, onde di: «b) Segundo o artigo 31 da Lei 38/2003, do 17 de novembro, xeral de subvencións, para o caso de beneficiarios do grupo III, cando o importe do gasto subvencionable supere a contía de 12.000 euros no suposto de subministracións de bens de equipamento ou prestación de servizos por empresas de consultoría ou asistencia técnica, o beneficiario deberá solicitar como mínimo tres orzamentos de diferentes provedores, con carácter previo á xustificación da subvención, agás que polas especiais características dos gastos subvencionables non exista no mercado suficiente número de entidades que o subministren ou presten. A escolla entre as ofertas presentadas, que deberá presentarse xunto coa memoria de xustificación, realizarase conforme os criterios de eficiencia e economía, debendo xustificarse expresamente nunha memoria a escolla cando non recaia na proposta económica máis vantaxosa»; debe dicir: «b) Segundo o artigo 31 da Lei 38/2003, do
17 de novembro, xeral de subvencións, cando o importe do gasto subvencionable supere a contía de 12.000 euros no suposto de subministracións de bens de equipamentos ou prestación de servizos por empresas de consultoría ou asistencia técnica, o beneficiario deberá solicitar como mínimo tres orzamentos de diferentes provedores, con carácter previo á contratación do compromiso para a prestación do servizo ou entrega do ben, agás que polas especiais características dos gastos subvencionables non exista no mercado suficiente número de entidades que o subministren ou presten. A escolla entre as ofertas presentadas, que deberá achegarse xunto coa solicitude de subvención, realizarase conforme os criterios de eficiencia e economía, debendo xustificarse expresamente nunha memoria a escolla cando non recaia na proposta económica máis vantaxosa».
Esta corrección de erros non modifica o prazo de presentación das solicitudes.
RESOLUCIÓN do 20 de abril de 2007, da Secretaría Xeral de Comunicación, pola que se amplía o crédito inicial das axudas económicas destinadas a empresas xornalísticas e de radiodifusión.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2007

A Resolución do 27 de decembro de 2006 que regula as axudas a empresas xornalísticas e de radiodifusión publicada no DOG nº 6, do 9 de xaneiro de 2007, establece as bases para a concesión destas subvencións.
O artigo 3 desta resolución identifica a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e no uso das facultades que teño atribuídas pola disposición adicional segunda, letra c) do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPOÑO:
Artigo único.
Primeiro.-Ampliar o importe da contía máxima dos créditos destinados a dar cobertura orzamentaria á Resolución do 27 de decembro de 2006 pola que se establecen axudas económicas, en réxime de concorrencia competitiva, destinadas a empresas xornalísticas e de radiodifusión en dous millóns douscentos mil euros (2.200.000 ), con cargo á aplicación orzamentaria 04.30.151A.470.1.
Segundo.-Esta modificación non afecta o prazo establecido na referida resolución para a presentación de solicitudes.
Santiago de Compostela, 20 de abril de 2007.
P.D. (Disposición adicional segunda do
Decreto 44/2006,do 2 de marzo)
Fernando Salgado García
Secretario xeral de Comunicación
RESOLUCIÓN do 20 de abril de 2007, da Secretaría Xeral de Comunicación, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2007

A resolución do 27 de decembro de 2006, que regula as axudas a empresas que realicen publicacións periódicas escritas integramente en galego publicada no DOG nº 6, do 9 de xaneiro de 2007, establece as bases para a concesión destas subvencións.
O artigo 3º desta resolución identifica a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e no uso das facultades que teño atribuídas pola disposición adicional segunda, apartado c) do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPOÑO:
Artigo único.
Primeiro.-Ampliar o importe da contía máxima dos créditos destinados a dar cobertura orzamentaria á Resolución do 27 de decembro de 2006 pola que se establecen axudas económicas, en réxime de concorrencia competitiva, dirixidas a empresas que realicen publicacións periódicas escritas integramente en galego en seiscentos mil euros (600.000 ), con cargo á aplicación orzamentaria 04.30.151A.470.0.
Segundo.-Esta modificación non afecta o prazo establecido na referida resolución para a presentación de solicitudes.
Santiago de Compostela, 20 de abril de 2007.
P.D. (Disposición adicional segunda do
Decreto 44/2006, do 2 de marzo)
Fernando Salgado García
Secretario xeral de Comunicación
ACORDO do 4 de maio de 2007 polo que se fai pública a comunicación do director territorial de Radio Nacional de España en Galicia do día 3 de maio, participando a posibilidade de realizar dous debates coas forzas políticas con representación parlamentaria os días 12 e 19 de maio,  entre as 13.10 e as 13.30 horas.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 09/05/2007

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación, no Diario Oficial de Galicia, da comunicación do director territorial de Radio Nacional de España en Galicia, do día 3 de maio, sobre a posibilidade de realizar dous debates coas forzas políticas con representación parlamentaria os días 12 e 19 de maio, entre as 13.10 e as 13.30 horas.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta Xunta Electoral Provincial, sita no edificio da Audiencia Provincial, primeiro andar; rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo, e formular os recursos que xulguen pertinentes.
A Coruña, 4 de maio de 2007.
Manuel Ferreiro González
Secretario
ACORDO do 30 de abril de 2007 polo que se designa a Comisión de Radio e Televisión en relación coas eleccións locais convocadas polo Real decreto 444/2007, do 2 de abril.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 09/05/2007

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio de Instrución 6/2007, do 12 de abril (BOE número 94, do 19 de abril), acordou designar a Comisión de Radio e Televisión en relación coas eleccións locais, convocadas polo Real decreto 444/2007, do 2 de abril, a que conforme dispón o artigo 65.5º da Lei orgánica 5/1985, do 19 de xuño, de réxime electoral xeral, corresponde, baixo a dirección desta Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional ou provincial e daqueloutros medios de ámbito similar, que teñan tamén o carácter de públicos, así como nas emisoras municipais de radio difusión sonora e nas emisoras de televisión local por ondas terrestres, existentes nesta provincia da Coruña.
A Comisión de Radio e Televisión, que se constituirá o próximo día 3 de maio, ás 18.00 horas, na Secretaría desta Xunta Electoral Provincial, estará formada polas seguintes persoas:
Presidente: José Luis Iravedra Lestal, proposto polo Partido Popular.
Vogais: Javier Carnota López, proposto polo Partido dos Socialistas de Galicia-Partido Socialista Obrero Español, e Cecilia Pérez Orge, proposta polo Bloque Nacionalista Galego.
A Coruña, 30 de abril de 2007.
Manuel Ferreiro González
Secretario
ORDE do 23 de abril de 2007 pola que se modifica o importe máximo subvencionable na modalidade de atención no fogar do Programa de Cheque Asistencial establecido na Orde do 26 de marzo de 2004.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 09/05/2007

O Decreto 176/2000, do 22 de xuño, regula o Programa de atención a persoas maiores dependentes a través do Cheque Asistencial. A Orde do 5 de decembro de 2000, modificada pola Orde do 30 de abril de 2001, desenvolve o citado decreto e establece no seu artigo 10 os importes máximos subvencionables das distintas modalidades do cheque.
O 31 de marzo de 2004 publicouse no Diario Oficial de Galicia a Orde do 26 de marzo de 2004 pola que se modifican os importes máximos subvencionables das distintas modalidades do Programa de Cheque Asistencial establecidos na Orde do 5 de decembro de 2000, que é última actualización publicada. Desde entón produciuse un incremento do IPC que tivo unha importante repercusión, especialmente na modalidade de atención no fogar.
Por todo o anterior, é aconsellable modificar o importe máximo subvencionable da modalidade de atención no fogar do Programa Cheque Asistencial, polo que, en virtude das funcións atribuídas polo artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
1. O importe máximo subvencionable do Cheque Asistencial en función do custo da modalidade de atención de axuda no fogar será o que a seguir se detalla:
Atención de axuda no fogar:
-Custo máximo do servizo: ata 10 euros/hora e ata 1.200 euros/mes.
-Cheque axuda no fogar: ata 840 euros/mes.
2. O importe previsto nesta orde considéranse importe máximo de conformidade co establecido no artigo 7 do Decreto 176/2000, do 22 de xuño, publicado no DOG do 4 de xullo de 2000, e terá efectos económicos desde o 1 de xuño de 2007.
Disposición transitoria
Para o ano 2007, as entidades adheridas ao Programa de Cheque Asistencial na súa modalidade de atención no fogar que desexen actualizar os prezos que teñan autorizados deberán presentar a correspondente solicitude no rexistro xeral da Vicepresidencia da Igualdade e do Benestar ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común no prazo de quince días contados desde o seguinte ao da publicación desta orde no Diario Oficial de Galicia.
Disposicións derradeiras
Primeira.-Facúltase o director xeral de Acción Social para ditar as resolucións que sexan necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de abril de 2007.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
DECRETO 86/20077, do 29 de marzo, polo que se derroga o Decreto 438/2003, do 13 de novembro, polo que se aproba o Plan Básico de Continxencias por Contaminación Mariña para a defensa dos recursos pesqueiros, marisqueiros, paisaxísticos, acuícolas e ambientais de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 08/05/2007

A aprobación por parte do Consello da Xunta de Galicia, o día 16 de novembro de 2006, do Plan Territorial de Continxencias por Contaminación Mariña de Galicia, logo de obter o visto e prace da Comisión Galega de Protección Civil, aconsellan derrogar o primitivo Plan Básico de Continxencias, recollido no Decreto 438/2003, do 13 de novembro e a Orde do 26 de outubro de 2004, que nace coa intención de achegar un primeiro instrumento nesta materia, aínda que na mesma introdución da orde xa se recollía no punto 1.5, a interacción con outros plans, entre eles, no punto 1.5.3, o plan territorial.
O Plan Básico de Continxencias por Contaminación Mariña para a defensa dos recursos pesqueiros, marisqueiros, paisaxísticos, acuícolas e ambientais de Galicia, do ano 2003 e a Orde do 26 de outubro de 2004, pola que se publica o Primeiro Plan de Continxencias por Contaminación Mariña nas Rías de Galicia, perden a súa razón de ser, xa que a aprobación do Plan Territorial os incluiría nos seus contidos e aínda que a propia Orde do 26 de outubro de 2004 recollía a interrelación con outros plans de continxencias, non parece razoable manter dous diferentes cando un deles inclúe e mesmo aumenta os contidos do anterior.
Coa aparición do Plan Territorial incorreríase en redundancia por conter basicamente a mesma información, aínda que ampliada neste último, o que é motivo das derrogacións consideradas neste decreto.
Polo tanto, en virtude do disposto no artigo 34.5º da Lei 1/1983, do 22 de febreiro, reguladora da Xunta e do seu presidente, por proposta da conselleira de Pesca e Asuntos Marítimos, e logo de deliberación do Consello da Xunta de Galicia do vinte e nove de marzo de dous mil sete,
DISPOÑO:
Artigo único.-Derrógase o Decreto 438/2003, do 13 de novembro, polo que se aproba o Plan Básico de Continxencias por Contaminación Mariña para a defensa dos recursos pesqueiros, marisqueiros, paisaxísticos, acuícolas e ambientais de Galicia e a Orde do 26 de outubro de 2004, pola que se publica o primeiro Plan de Continxencias por Contaminación Mariña das Rías Galegas.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e nove de marzo de dous mil sete.
Emilio Pérez Touriño
Presidente
Carmen Gallego Calvar
Conselleira de Pesca e Asuntos Marítimos
RESOLUCIÓN do 13 de abril de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/05/2007

Mediante Resolución do 11 de marzo de 2005 publicouse a nova regulamentación das bases reguladoras das axudas do Instituto Galego de Promoción Económica para proxectos empresariais de investimento (DOG nº 58, do 28 de marzo) e as súas modificacións. As mencionadas bases desenvolven o conxunto de actuacións destinadas a incentivar proxectos de investimento.
Na súa base 17 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 02.02.E2/10/02.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para proxectos empresariais de investimento durante o primeiro trimestre de 2007.
Santiago de Compostela, 13 de abril de 2007.
José Antonio Delgado Arce
Director xeral do Instituto Galego
de Promoción Económica
Ver referencia pdf "08500D009P057.PDF"
RESOLUCIÓN do 13 de abril de 2007 pola que se lles dá publicidade aos beneficiarios das axudas para iniciativas en materia de difusión da cultura emprendedora concedidas ao abeiro das bases reguladoras das axudas para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/05/2007

Mediante Resolución do 1 de marzo de 2006 publicáronse as novas bases reguladoras das axudas do Instituto Galego de Promoción Económica para oPrograma Emprendedores (DOG nº 49, do 10 de marzo). As mencionadas bases teñen como obxectivo prioritario fomentar a aparición de empresas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro das ditas bases.
Estas axudas serán financiadas con cargo ás aplicacións orzamentarias 01.02.12/03/01.651800, 01.02.E1/10/01.651800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas para iniciativas en materia de difusión da cultura emprendedora concedidas ao abeiro das bases reguladoras das axudas do Instituto Galego de Promoción Económica para o Programa Emprendedores.
Santiago de Compostela, 13 de abril de 2007.
José Antonio Delgado Arce
Director xeral do Instituto Galego
de Promoción Económica
Ver referencia pdf "08500D010P057.PDF"